Šiaulių gidas

Nemokamas populiarios muzikos vakaras. Groja "Jonio" muzikantas EDMUNDAS GRUBLIAUSKIS
2017-07-06 19:30 (Europe/Moscow) | „Juonė pastuogė”
Vakarėlyje populiarius lietuviškus ir pasaulio muzikos šlagerius gros ansamblio “Jonis” muzikantas Edmundas.
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras…

Chaimo Frenkelio vilos vasaros festivalio atidarymas
2017-07-06 19:30 (Europe/Moscow) | Chaimo Frenkelio viloje
Chaimo Frenkelio vilos parke (Vilniaus g. 74, Šiauliai) vyks XIV tarptautinio Chaimo Frenkelio vilos vasaros festivalio atidarymas, skirtas Valstybės (Lietuvos karaliaus Mindaugo karūnavimo) dienai paminėti. Šventiniame koncerte skambės pasaulinį populiarumą pelniusi Carlo Orffo oratorija „Carmina Burana“. Atlieka: Šiaulių valstybinis kamerinis choras „Polifonija“ (meno vadovas Egidijus Kaveckas), Lietuvos kariuomenės orkestras (kapelmeisteris mjr. Egidijus Ališauskas), solistai: Irena Zelenkauskaitė (sopranas), Vytautas Juozapaitis (baritonas), Vaidas Bartušas (kontratenoras). Dirigentas kpt. Dainius Pavilionis. Dalyvaus festivalio globėjas, LR Seimo Pirmininkas Viktoras Pranckietis ir festivalio meno vadovas Robertas Šervenikas. 21.00 val. „Tautiškos giesmės“ giedojimas. Įėjimas nemokamas.

Mūsų mylima jaunystės muzika. Groja grupė SUN CITY BEAT
2017-07-15 20:00 (Europe/Moscow) | „Juonė pastuogė”
Kolektyvas gyvuoja nuo 2006 metų rudens. Visi grupės nariai savo muzikinę karjerą pradėjo dar mokykliniuose vokaliniuose-instrumentiniuose ansambliuose. Šiuo metu turintys didelę muzikinę patirtį muzikantai linksmina ir kaitina širdis uždegančia seno gero roko muzika. Grupė nuolat eksperimentuoja, dalyvauja įvairiuose projektuose, konkursuose ir renginiuose – 2010 m. LRT organizuotas konkursas „Daina Lietuvai“, 2010 m. renginys „Šiaulių dienos 2010“, 2011 m. Šiaulių apskrities muzikiniai apdovanojimai „ŠAMA 2011“, LATGA Lietuvos radijo organizuotas konkursas "VILNIAUS BOKŠTAI 2011" (laureatai), 2011m. FH-DCE "Super rally“ renginyje pristatytas naujas projektas „Sun City Beat Tribute To Led Zeppelin“, 2011 m. LRT organizuotas „Patriotinės dainos konkursas“, 2011 m. Kauno miesto pilies vėtrungės atidarymo ceremonija, 2012 m. renginys „Kauno miesto diena“, 2010 ir 2015 m. Big Byto festivalyje Druskininkuose ir t.t.
Pasirodymu metu atliekame autorinius ir Creedence Clearwater Revival, ZZ Top, Bachman Turner Overdrive, Bad Company, Little Richard, Chuck Berrry, Tina Turner, Chris Rea, John Mayall, Leo Sayer, Shakin Stevens, Smokie, Grandfunk Railroad Band, Lenny Kravitz, Gary Moore, Nazareth, Bryan Adams, Deep Purple, Led Zeppelin kūrinius.
Grupės įkūrėjai – Kęstutis Gascevičius, Sigitas Orūnas, Vilijus Vaišvila, Vidmantas Mikalauskas, Egidijus Štaras. Su grupe koncertavo žymūs muzikantai ir atlikėjai Gintas Gascevičius ir Vytautas Domeika. Dabar grupėje groja ir dainuoja – Elena Šerienė, Sigitas Orūnas, Vidmantas Mikalauskas, Egidijus Štaras, Vladas Klimas, Romualdas Šiaudkulis.

Koncertas „Nepažinta Ispanija“
2017-07-21 18:00 (Europe/Moscow) | Chaimo Frenkelio viloje
Chaimo Frenkelio vilos parke (Vilniaus g. 74, Šiauliai) vyks XIV tarptautinio Chaimo Frenkelio vilos vasaros festivalio renginys – senosios muzikos ansamblio „Jacaras“ (Lenkija) koncertas „Nepažinta Ispanija“.
Bilieto kaina – 8 Eur, su nuolaida – 7 Eur. Bilietus galima įsigyti „Ticket Market“ ir Chaimo Frenkelio vilos kasose.

Muzikos ir šokio vakaras „Tango iš Buenos Airių“
2017-07-27 18:00 (Europe/Moscow) | Chaimo Frenkelio viloje
2017 m. liepos 27 d. 18 val. Chaimo Frenkelio vilos parke (Vilniaus g. 74, Šiauliai) vyks XIV tarptautinio Chaimo Frenkelio vilos vasaros festivalio renginys – aistringas muzikos ir šokio vakaras „Tango iš Buenos Airių“ – grupės „Ariel Ramirez tango quintet“ ir šokėjų pasirodymas.
Bilieto kaina – 8 Eur, su nuolaida – 7 Eur. Bilietus galima įsigyti „Ticket Market“ ir Chaimo Frenkelio vilos kasose.

Nemokama popietė vaikams
2017-07-30 14:00 (Europe/Helsinki) | „Juonė pastuogė”
Visą vasarą kiekvieną sekmadienį muzikinio klubo „Juonė Pastuogė” vasaros kiemelyje vyks nemokamos popietės visai šeimai – vaikučiams, jų tėveliams ir seneliams. Susitiksime su mylimais vaikų „Mažieji princai” personažais – peliuku Mikiu, Pepe ilgakojine, Liza, Angry Bird, Kempiniuku Plačiakelniu, pelyte Mini, Pakaliku (Pimpačkiuku) ir kitais vaikų draugais. Daugiau apie juos www.maziejiprincai.lt Taip pat visų vaikų laukia vaikų žaidimų aikštelė, gardūs skanumynai iš specialaus valgiaraščio vaikams, o suaugusiems pasiūlysime gurmaniškų grilio patiekalų. Pas mus geriausia smagiausia vieta švęsti tavo gimtadienį ar kitas tavo draugų šventes!
Mums nebaisus nei lietus, nei šaltas oras, nes vasaros kiemelyje yra pavėsinės ir dengta šokių aikštelė , o esant vėsesniam orui įjungiami šildytuvai.

Nemokama popietė visai šeimai
2017-08-06 14:00, 2017-08-13 14:00 (Europe/Moscow) | „Juonė pastuogė”

Geros muzikos vakaras. Groja grupė PELENAI ir Č.GABALIS
2017-08-11 20:00 (Europe/Moscow) | „Juonė pastuogė”
Po ketverių metų pertraukos grupė Pelenai savo gerbėjams pristato jau devintąjį albumą „Zona 51“. Pasak Pelenų, albumas „Zona 51“ – tai muzika, kuri sklinda iš širdies gelmių, tai žodžiai, kuriuose nėra melo, natos skambančios mūsų širdžių ritmu. Albumas skirtas mūsų gerbėjams mėgstantiems melodingą roką, lyriškas balades ir su niekuo nesumaišomą Česlovo Gabalio balsą.
Naujoje Pelenų programoje „Zona 51“ išgirsite ne tik naujas, bet ir kitas klausytojų pamiltas dainas („Laiškai“ , „Tylos aidas“, „Draugams“, „Sudie“, „Lopšinė“ ir daugelį kitų). Tegul koncertas virsta vieta, kurioje susirenka bendraminčiai, publika mėgstanti gerą muziką, nes gera muzika pasaulį daro geresnį.
Česlovas Gabalis-vokalas
Gintas Banys-bosinė gitara, muzikos ir tekstų autorius
Audrius Piragis-gitara
Saulius Didžiulis-klavišiniai
Vaidas Taurinskas-mušamieji
Žaneta Taurinskienė-pritariamasis vokalas
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o
esant vėsesniam orui įjungiami šildytuvai. Mums nebaisus nei lietus, nei šaltas oras…

RONDO koncertas
2017-08-18 20:00 (Europe/Moscow) | „Juonė pastuogė”
Groja legendinė grupė RONDO Grupė „Rondo“ koncertuoja tik gyvai, nenaudodama jokių fonogramų. Dėka to „Rondo“ visada gali priderinti savo koncerto eiga pagal žiūrovų nuotaika, gali realiam laike keisti dainos struktūrą. Būtent tai „Rondo“ naudoja savo koncertuose ir kiekvienas iš jų virsta spalvingu ir nuotaikingu renginių, dažnai nepanašiu į praėjusį. Šiuo metu grupėje groja:
Remigijus Venslova – klavišiniai,
Sergejus Persijanovas – gitara,
Robertas Mankus – mušamieji,
Aleksandras Ivanauskas – boso gitara.
Per daug metų grupė „Rondo“ sukaupė didžiulį repertuarą lietuvių, anglų ir rusų kalbomis. Tai dainos iš autorinio „Rondo“ repertuaro, liaudies dainos, žinomiausios pasaulio dainos nuo Sinatros iki ZZ Top. Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras…
Užsisakant daugiau negu 10 vietų į mokamą muzikinį vakarėlį iš anksto bilieto kaina ženkliai mažėja.

Nemokamas populiarios muzikos vakaras. Groja muzikantas VALERIJUS
2017-08-31 19:30 (Europe/Moscow) | „Juonė pastuogė”
Vakarėlyje populiarius lietuviškus ir pasaulio muzikos šlagerius gros atlikėjas VALERIJUS. Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras…

MOKSLIUKŲ ŠVENTĖ
2017-09-01 13:30 (Europe/Moscow) | „Juonė pastuogė”
Nemokama popietė vaikučiams, moksliukams ir jų tėveliams SVEIKA, MOKYKLA! su vaikučių drauge KAKE MAKE

Summer End Fest'17
2017-09-01 18:00 (Europe/Moscow) | Chaimo Frenkelio viloje
Vasara baigiasi linksmybėmis – atšvęskime visi kartu „Summer End Fest’17”! Jūsų laukia smagi nuotaika su 4-tojo „X Faktorius” sezono nugalėtoja Igle Bernotaityte bei pašėlusiais rokeriais „Only Once”, legendine grupe „Poliarizuoti stiklai” bei tikru energijos užtaisu – hip-hop’o atlikėju Pushaz su grupe. Įkaitę dalyviai galės sudalyvauti ir panardyti putų šou! Rugsėjo 1-ąją, penktadienį, gera nuotaika garantuota! Atsivesk draugus ir garsiai atsisveikink su vasara įspūdingos Chaimo Frenkelio vilos parke!

Renginio programoje:
4-tojo sezono „X Faktorius” nugalėtoja Iglė Bernotaitytė. Iglė – naujai sužibęs Lietuvos popscenos talentas, impozantiškos išvaizdos ir sodraus balso savininkė. Savarankiškai dainuoti išmokusi septyniolikmetė iš Marijampolės pakerėjo TV publiką ir tapo populiariausio šalyje realybės šou “X Faktorius” laimėtoja.

4-tojo sezono „X Faktorius” pašėlę, energingi rokeriai „Only Once”. Talentingi jaunuoliai iš Kauno nepalieka abejingų – jų pasirodymai visada užburia gera nuotaika bei Rock’n’Roll ritmu.

„Poliarizuoti Stiklai“ – tai viena iš nedaugelio Lietuvos pramoginės muzikos grupių, kuri jau trečią dešimtmetį aktyviai dalyvauja Lietuvos muzikiniame gyvenime. Tikriausiai nėra nė vieno, kuris nežinotų tokių šios grupės hitų kaip „Medžiai be lapų” arba „Poliarizuoti stiklai”. Muzikantai savo gerbėjams primins, kas yra tikras gyvas „medinis” rokas.

Pushaz – hip-hop’o atlikėjas, buvęs „G&G Sindikatas” narys, sėkmingai tęsiantis solinę karjerą Jums koncertuos su gyva grupe. Jūsų laukia renginį vainikuojantis hip-hop’o pasirodymas tiek su naujais, tiek su seneseniais gerai žinomais reperio Pushaz kūriniais.

JCI Lietuvos Nacionalinis kongresas
2017-09-01 20:00 - 2017-09-03 14:00 (Europe/Moscow)
Rugsėjo 1-3 dienomis JCI Lietuvos Nacionaliniame kongrese sukurk savo sėkmės receptą!
REGISTRACIJA: https://goo.gl/wepRa6

JŪSŲ LAUKIA:
– Kontaktų rytmečio metu pristatysite save, savo veiklas ir apsikeisite kontaktais. NEMOKAMA
– Įkvepiančiomis patirtimis dalinsis bei apie dešimt pamokų, parsineštų iš piligriminio Šv. Jokūbo kelio (Camino de Santiago) ir apie šalutinius Kelio efektus pasakos Guoda Bardauskaitė – laisvai samdoma architektė ir interjero dizainerė, dirbtuvių „Constructive Shamanism“ iniciatorė bei organizatorė, socialinio-meninio projekto „Aš esu tu“ Panevėžio moterų pataisos namuose vykdytoja. NEMOKAMA
– Su lektoriumi Gintaru Ignatavičiumi, „Mokymų akademijos“ įkūrėju, įkvėpėju, susikursite ar atnaujinsite savo sėkmės receptą, sužinosite, kokiais įpročiais pasižymi sėkmės lydimi žmonės, treniruosite savo sėkmingą mąstymą bei sėkmę traukiančią elgseną…
– Generalinėje asamblėjoje bus pristatytos JCI Lietuvos ir skyrių tarpinės veiklos ataskaitos, priimami svarbūs organizacijai sprendimai. NEMOKAMA
– Senatorių ir užsienio svečių programa įtrauks į paslaptingą pabėgimo žaidimą!
– Gala vakare skambės gyva „Kalnų erelių” muzika, bus gardžios vaišės, apdovanojimai, konkursai ir kitos linksmybės 🙂
– Sekmadienį rungtiniausite orientacinėse JCI varžybose Salduvės parke. NEMOKAMA

PROGRAMA

Penktadienis, Rugsėjo 1 d.

Laikas
Programa
Vieta

20.00 – …
Sutikimo vakaras
Pub’as „Rock`n`Roll“ – Vilniaus g. 128, Šiauliai

Šeštadienis, Rugsėjo 2 d.

8.30 – 10.00
Registracija
Šiaurės Lietuvos kolegija, Tilžės g. 22, Šiauliai

9.00 – 9.50
Kontaktų rytmetys

9.50 – 10.00
Kavos pertrauka

10.00 -11.00
Nacionalinio Kongreso atidarymas su Guoda Bardauskaite ir įkvepiančia patirtimi „Šalutiniai kelio efektai”

11.00 – 12.30
Sėkmės praktikumas su Gintaru Ignatavičiumi “Savo pasiekimus kuriame patys” (I dalis)

12.30 – 13.30
Pietūs

13:30 – 14.45
Sėkmės praktikumas su Gintaru Ignatavičiumi “Savo pasiekimus kuriame patys” (II dalis)

14.45 – 15.00
Kavos pertrauka

15.00 – 17.00
Generalinė asamblėja

PERTRAUKA, PASIRUOŠIMAS GALA VAKARUI

19.00 – 19.30
Svečių sutikimas
Konferencijų centras „HAVANA“,
Rūdės g. 27D, Šiauliai

19.30 – ….
GALA vakaras. Aprangos kodas: Cocktail “Dress for success”

10.00 – 15.00
Senatorių ir užsienio svečių programa
Šiaurės Lietuvos kolegija, Tilžės g. 22, Šiauliai

Sekmadienis, Rugsėjo 3 d.

10.30 – 12.00
JCI Orientacinės varžybos
Cafe „S Baras“ in the parking lot. Aleksandrijos str. 3, Šiauliai
55.9268° N, 23.3572° E

12.00 – 14.00
Vėlyvi pusryčiai
Cafe „S Baras“,
Aleksandrijos str. 3, Šiauliai

KAINOS:
Sėkmės praktikumas su Gintaru Ignatavičiumi “Savo pasiekimus kuriame patys” (Nariams, Senatoriams ir kandidatams – 19 EUR, Svečiams – 29 EUR).
GALA vakaras (Nariams, Senatoriams ir kandidatams – 49 EUR, Svečiams – 59 EUR).
Senatorių ir užsienio svečių programa – 29 EUR
Sėkmės praktikumas + GALA vakaras (Nariams, Senatoriams ir kandidatams – 64 EUR, Svečiams – 74 EUR).

Geros muzikos vakaras su grupe SAULĖS KLIOŠAS
2017-09-02 21:00 (Europe/Moscow) | „Juonė pastuogė”
„Šiaulių naktų 2016“ ypatingi svečiai grupė „Saulės kliošas“.
Kaina – 3 eurai.

Europos žydų kultūros dienai skirti renginiai
2017-09-03 13:00 (Europe/Moscow) | Chaimo Frenkelio viloje
Rugsėjo 3 d., sekmadienį, Šiaulių „Aušros“ muziejuje vyks Europos žydų kultūros dienai skirti renginiai. Mieste bus vedamos žydų istoriją ir kultūros paveldą Šiauliuose pristatančios ekskursijos, o Chaimo Frenkelio viloje (Vilniaus g. 74, Šiauliai) demonstruojami žydų bendruomenės istoriją ir tradicijas perteikiantys videofilmai bei organizuojamas „Protų mūšis“ Lietuvos žydų kultūros tematika. Renginiai nemokami.
Žydų kultūros paveldo aktualizavimui skirti renginiai Šiaulių „Aušros“ muziejuje organizuojami kasmet. Tradiciškai, kaip ir visoje Europoje, minint Europos žydų kultūros dieną, jie rengiami pirmąjį rugsėjo mėnesio savaitgalį.
Žydų paveldo objektus Šiauliuose pristatančiomis ekskursijomis siekiama prisidėti prie žydų kultūros paveldo kelio Lietuvoje kūrimo ir sklaidos. Prieš metus parengtą ir šiais metais naujais objektais papildytą ekskursijos maršrutą sudaro trys dešimtys su žydų istorija susijusių pastatų ir vietų mieste. Ekskursijų po Šiaulių senamiestį dalyviai, vedami gido, aplankys keliolika iš jų, kelionę pradėdami Chaimo Frenkelio viloje. Numatoma ekskursijų pradžia – 12 val. Visi norintys dalyvauti kviečiami iki 2017 m. rugsėjo 2 d. registruotis telefonu (8 41) 52 43 89.
Maršrutas bus prieinamas ir pasibaigus minėtiems renginiams. Kiekvienas į savo išmaniuosius telefonus ar planšetinius kompiuterius parsisiuntęs „IZItravel“ programėlę gaus maršruto „Žydų paveldo objektai Šiauliuose“ žemėlapį, informaciją apie objektus, jų istorinius vaizdus ir galės savarankiškai pažinti žydų istorijai Šiauliuose svarbius objektus. Maršrutas parengtas lietuvių ir anglų kalbomis.
11–16 val. Chaimo Frenkelio viloje vyks žydų bendruomenės istoriją pasaulyje ir Lietuvoje perteikiančių videofilmų: „Žydų diaspora pasaulyje“ (Izraelio nacionalinė biblioteka, 2017) ir „Žydų diaspora Lietuvoje“ (Lietuvos žydų paveldo kelio asociacija, 2017) seansai, o 16 val. – videofilmo „Žydai Šiauliuose“ (Šiaulių „Aušros“ muziejus, 2017) pristatymas.
17 val. vyks „Protų mūšis“ Lietuvos žydų kultūros tematika. Komandos (iki 6 asmenų) ir pavieniai asmenys, norintys dalyvauti žaidime, kviečiami iki 2017 m. rugsėjo 2 d. registruotis telefonu (8 41) 52 43 89.
Renginius Šiaulių „Aušros“ muziejuje iš dalies finansuoja Kultūros paveldo departamentas prie Kultūros ministerijos. Renginių partnerė – Lietuvos žydų paveldo kelio asociacija.

Paroda "Tavo PIN KODAS"
2017-09-07 17:00 (Europe/Moscow) | Šiaulių arena
Ketvirtą kartą organizuojama vaikų / jaunimo aktyvaus, kūrybiško laisvalaikio užimtumo PARODA „Ką veiki?” šias metais keičia savo veidą ir modernizuojasi į neatrastų erdvių labirintą, kuriame bus identifikuojamas „Tavo PIN KODAS“.
Kokybiškas užimtumas atveria nepamatuotas galimybes ugdyti(s) vaikų vertybėms, socialiniams įgūdžiams bei asmeniniams gebėjimams. Bandyti / surasti / suprasti /atrakinti / pažinti savo PIN kodą – būtent tai skatina jaunatvišką energiją realizuoti atsinaujinusioje parodoje „Tavo PIN KODAS 2017“.

Renginys vyks mūsų miesto šventės „Šiaulių dienos 781” metu
2017 m. rugsėjo 7 d. 17.00 – 20.00 val. Šiaulių arenoje ir jos prieigose.
PARODA „Tavo PIN KODAS” – vieta, kurioje įvairių mokslo, meno, sporto, verslo specialistai ir kūrybingas / aktyvus jaunimas pristato savo veiklas ir paslaugas, naujausius projektus, dalinasi aktualiausiomis idėjomis, užmezga naujų ryšių.
Kviečiame dalyvauti visas organizacijas / įstaigas, kurios vykdo įvairias vaikų / jaunimo ugdymo ir užimtumo veiklas (vyriausybines, privačias, nevyriausybines – mokslo, sporto, meno, kultūros mokyklas, darželius, būrelius, klubus, jaunimo organizacijas ar susibūrimus ir kt.).

Šiais metais miesto šventės kredo – „MODERNŪS ŠIAULIAI. Šimtmečio istorijos vedini…“. Šis renginys suteikia išskirtinę galimybę pristatyti savo organizaciją, jos unikalumą ir siūlomas paslaugas miesto visuomenei. Kviečiame parodoje „Tavo PIN KODAS 2017“ pristatyti, supažindinti ir parodyti jaunimui, vaikams bei jų tėveliams savo naujausius pasiekimus, veiklas, įspūdingiausius projektus, atspindinčius šių dienų modernumą ir aktualijas.
Mūsų uždavinys – suteikti visas įmanomas galimybes organizacijoms ir entuziastams, kurių užburiančios idėjos būtų pastebėtos ir padrąsintos.
REGISTRUOKITĖS IR TAPKITE PARODOS DALYVIU (https://www.facebook.com/parodakaveiki)
Dalyvių registracija vykdoma iki birželio 23 d. – DALYVAVIMAS NEMOKAMAS!
Skirstant parodos erdves ir plotus, sudarant bendrą renginio programą, pirmenybė bus suteikiama atsižvelgiant į planuojamas veiklas. Laukiame kuo įdomesnių, interaktyvių, įtraukiančių parodos lankytojus prisistatymų.
Renginyje planuojamos arenos viduje ir lauke alėjos / zonos: prisistatymų alėjos / zonos, poilsio zonos, konferencijos / diskusijų zona, „muzikinės salelės“, šokių aikštelės.
Iki liepos 1 d. pranešime apie numatytas vietas / plotus.
Siekdami, kad renginys būtų įdomus ir aktualus, kviečiame visus, turinčius idėjų, prisidėti kuriant parodos turinį ir programą.
Kilus papildomiems klausimams, maloniai prašome kreiptis į mus (kontaktai pateikiami toliau).
Su geriausiais linkėjimais
Rasa Benediktavičienė/projekto vadovė
Telefonas (8 41) 540 151, mob. tel. 8 686 70800
El. paštas rasa@siauliuarena.lt
Visa informacija apie projektą ir dalyvius bus skelbiama oficialioje „Tavo PIN KODAS” „Facebook“ paskyroje http://www.facebook.com/parodakaveiki

Masiškiausias futbolo kamuolių mušinėjimo rekordas
2017-09-07 18:00 (Europe/Moscow) | Šiaulių arena
Šiemet Šiaulių futbolo akademija švenčia jau 10-ąjį savo gimtadienį, ta proga šiauliečiai sieks suvienyti visus futbolą mylinčius žmones bei siekti masiškiausio futbolo kamuolių mušinėjimo rekordo!
Toks rekordas Lietuvoje dar nėra registruotas, todėl tu gali tapti naujo rekordo dalimi!

Šiaulių miesto šventės „Šiaulių dienos 781″ metu Šiaulių arenoje ir jos prieigose vyks ketvirtą kartą organizuojama vaikų ir jaunimo aktyvaus, kūrybiško laisvalaikio užimtumo paroda „Ką veiki?”, todėl Šiaulių futbolo akademija savo veiklą šiemet pristatys būtent siekdami rekordo.
Šiaulių futbolo akademija kviečia visus šiauliečius ir futbolui neabejingus žmonės rugsėjo 7 dieną, 18 valandą atvykti prie Šiaulių arenos ir būti pasiruošus kamuolį mušinėti kojomis ar galva!
Norint tapti šio rekordo dalimi – prie Šiaulių arenos atvyk su savo, bet kokio dydžio, futbolo kamuoliu!
Rekordo siekti kviečia ir buvę Šiaulių futbolo akademijos auklėtiniai bei šiaulietis Mantas Kuklys!
Susivienykime vardan FUTBOLO!

Nemokama popietė visai šeimai
2017-09-10 14:00, 2017-09-17 14:00 (Europe/Moscow) | „Juonė pastuogė”
Visą vasarą kiekvieną sekmadienį muzikinio klubo „Juonė Pastuogė” vasaros kiemelyje vyks nemokamos popietės visai šeimai – vaikučiams, jų tėveliams ir seneliams. Susitiksime su mylimais vaikų „Mažieji princai” personažais – peliuku Mikiu, Pepe ilgakojine, Liza, Angry Bird, Kempiniuku Plačiakelniu, pelyte Mini, Pakaliku (Pimpačkiuku) ir kitais vaikų draugais. Daugiau apie juos www.maziejiprincai.lt
Taip pat visų vaikų laukia vaikų žaidimų aikštelė, gardūs skanumynai iš specialaus valgiaraščio vaikams, o suaugusiems pasiūlysime gurmaniškų grilio patiekalų. Pas mus geriausia smagiausia vieta švęsti tavo gimtadienį ar kitas tavo draugų šventes!

Spektaklis PATS GERIAUSIAS ŠOU
2017-09-14 18:00 (Europe/Moscow) | Šiaulių kultūros centras
Vaidina

Ineta/Emilija – Ineta Stasiulytė, Emilija Latėnaitė
Aušra – Aušra Štukytė
Juozas – Juozas Gaižauskas
Eimutis/Jokūbas – Eimutis Kvoščiauskas, Jokūbas Bareikis

Didžiausias metų įvykis – „Pats geriausias šou“ – tai, ko dar nematėte ir tikrai niekur kitur nepamatysite!
Šeši geriausi Lietuvos aktoriai – Ineta Stasiulytė, Aušra Štukytė, Eimutis Kvoščiauskas, Juozas Gaižauskas, Emilija Latėnaitė ir Jokūbas Bareikis – susitiko tam, kad sukurtų patį geriausią šou Lietuvos istorijoje.
„Kelis mėnesius jie nieko nevalgė ir negėrė, nesiprausė, neskaitė laikraščių ir nebendravo su išoriniu pasauliu. Tam, kad niekas netrukdytų sukurti paties geriausio šou. Kelis mėnesius jie naktimis tūnojo „Domino“ teatre tik tam, kad įgyvendintų pačią drąsiausią, absurdiškiausią, nepadoriausią idėją. Taip gimė „Pats geriausias šou“, – pasakoja šou režisierius Andrius Žiurauskas.
Šou metu bus unikaliai įgyvendinti geriausių pasaulyje komedijos meistrų pasirodymai, neįprastai skambės populiariausių dainų versijos, vyks iki ašarų juokingos improvizacijos ir efektingos parodijos. Scenoje išvysite geriausią madų šou, įspūdingus magijos triukus, aukšto lygio solinius ir kolektyvinius šokių pasirodymus bei nepripažintų talentų šou. Aktoriai pasirodys netikėtuose amplua, juoksis iš savęs ir vienas iš kito, barsis, jei tik to prireiks, apsinuogins, jei to pareikalaus publika, išpažins savo nuodėmes, jei jiems bus atleista, ir, svarbiausia, galų gale atskleis paslaptį, kaip jiems pavyko tapti pačiais geriausiais.
Kas jūsų laukia?
– Tai, ko dar nesate matę;
– Tai, kas gali priversti jus išeiti iš salės, jei nebūsite tam dar pasiruošę;
– Daug nepamirštamų įspūdžių ir nevaldomo juoko.
Ko tikrai nebus?
– Saldžios romantikos;
– Pasakėlių prieš miegą;
– Vestuvių muzikantų.
Kokybę garantuojame, tačiau už aktorių veiksmus – neatsakome!
Įspėjame, kad šis šou skirtas tik stiprių nervų žiūrovams.

Akcija „Visa Lietuva šoka“
2017-09-15 18:00 (Europe/Moscow) | Pėsčiųjų bulvaras (Vilniaus g.)
Prie Šiaulių dailės galerijos (Vilniaus g. 245), esant blogam orui renginys vyks Šiaulių kultūros centre (Aušros al. 31). Renginys nemokamas.

Susitikimas su albumo „Neregėta Lietuva” autoriumi
2017-09-19 17:30 (Europe/Moscow) | Gruzdžių Augustino Griciaus biblioteka
Š. m. rugsėjo 19 d. 17 val. 30 min Gruzdžių Augustino Griciaus bibliotekoje vyks Elektronikos platintojų asociacijos (EPA) organizuojamas susitikimas su žinomu fotografu Mariumi Jovaiša. Gruzdžių miestelio gyventojai ir jo svečiai galės iš pirmųjų lūpų išgirsti išskirtines gamtos fotografo istorijas: kokius iššūkius reikia įveikti gamtoje, norint turėti gerą kadrą, kokiais būdais gamta demonstruoja savo charakterį ir kaip ji priverčia ją pamilti.

Fotografijų iš paukščio skrydžio albumo „Neregėta Lietuva“ autorius Marius Jovaiša teigia, kad fotografija suteikia galimybę užfiksuoti ir perteikti realią stebėtojo emociją. „Savo pasakojimu noriu atskleisti, kiek daug gali gamtos fotografija. Pranešime nematysite teksto – tik nuotraukos, kuriomis noriu perteikti savo patirtį, įskaitant ir keliones“, – pasakoja M. Jovaiša. Fotografas dalinsis įspūdžiais nuo Lietuvos iki saulėtosios Kubos, kurią, fotografuoti iš oro iki šiol leista tik vieninteliam M. Jovaišai.

„Gamta mane įkvėpė pradėti fotografuoti. Galima sakyti, jog joje atradau save. Mano kokybiškai gyvenimo kasdienybei stiprus ryšys su gamta – neišvengiamas. Esu įsitikinęs, kad žmonės yra dalis gamtos, todėl turiu teisę ne tik ja mėgautis, bet ir įsipareigojimą ją saugoti. Todėl nusprendžiau pasidalinti savo istorijomis – tikiuosi jos įkvėps ir paskatins ieškoti savo variklio, kuris man visą gyvenimą buvo gamta. Pranešime pasakosiu apie pirmąjį žingsnį į gamtos fotografiją, kuris buvo dar vaikystėje, taip pat trumpai apžvelgsiu fotografų kasdienybę: kaip tenka keltis paryčiais, lipti į medžius dėl gero kadro, apie eksperimentinius orlaivius bei kitą įrangą, kuri man padėjo užfiksuoti geriausias fotografijas“, – pasakoja M. Jovaiša.

Projektą inicijuoja Elektronikos platintojų asociacija, kuri vienija elektronikos gamintojus bei importuotojus. Ši asociacija finansuoja elektronikos atliekų tinkamą tvarkymą šalyje. EPA projektų vadovės Lauros Vanagienės nuomone, santykis su gamta ir aplinka turėtų rūpėti kiekvienam iš mūsų. „Šiuolaikinis gyvenimas neišvengiamai daro poveikį aplinkai: daugiau vartojame, tad daugiau ir gaminama, daugiau kaupiame namuose, daugiau ir išmetame. Iš vienos pusės galime permąstyti savo poreikius, iš kitos – su turimais daiktais elgtis atsakingai. Mūsų organizacijos viena iš veiklos krypčių – edukuoti visuomenę, kaip tinkamai atsikratyti elektronikos atliekomis. Jeigu jos netinkamai laikomos, išmetamos ne į joms skirtus konteinerius, irdamos jos kelia pavojų aplinkai, tuo pačiu – ir žmogui bei gyvūnams. Teisingai rūšiuodami elektroniką perduodame ją tinkamam ir saugiam sutvarkymui ir tokiu būdu prisidedame prie saugesnės aplinkos kūrimo“, – teigia L. Vanagienė. Apie tinkamus būdus išmesti nebenaudojamus elektroninius prietaisus bei baterijas daugiau informacijos galima rasti EPA tinklalapyje adresu www.epa.lt.

Apie Elektronikos platintojų asociaciją (EPA)
Elektronikos platintojų asociacija yra didžiausia šalyje licencijuota kolektyvaus elektros ir elektroninės įrangos atliekų tvarkymo organizavimo organizacija. Ji vienija kelis šimtus tarptautinių ir nacionalinių elektros ir elektroninės įrangos gamintų bei importuotojų, tarp kurių – žinomiausi pasauliniai elektronikos gamintojai, pvz., „Electrolux“, „Bosch“, „Siemens“, „Miele“, „Whirlpool“ ir kt. EPA vykdydama savo veiklą organizuoja atliekų surinkimą bei šalies mastu finansuoja daugiau kaip 67 proc. elektros ir elektroninės įrangos atliekų tvarkymą.

Spektaklis ŽAIDIMAS NEBAIGTAS
2017-09-22 18:00 (Europe/Moscow) | Šiaulių kultūros centras
REŽISIERIUSKostas Smoriginas

AutoriusFilipas Lėliušas (Philippe Lellouche)
KompozitoriusAudrius Balsys
DailininkasVojtekas Stefanekas (Wojciech Stefaniak)
VertėjaAkvilė Melkūnaitė
ChoreografasArtūras Bajoras (Artur Bajor)
Kostiumų dailininkėGreta Subatavičiūtė

Vaidina

Margo – Edita Užaitė, Gabija Jaraminaitė
Fabrisas – Sakalas Uždavinys, Nerijus Gadliauskas
Paskalis – Vaidotas Martinaitis, Aleksas Kazanavičius
Žiulis – Evaldas Jaras, Julius Žalakevičius

Grakšti, prancūziška komedija!
Tai istorija apie meilę, kurios du žmonės laukė labai ilgai, į kurią puolė stačia galva, pamiršę, jog santykiai – tai sunkus, daug kantrybės, pastangų bei abipusės pagarbos reikalaujantis darbas. O gal šie santykiai – tai tiesiog nebaigtas žaidimas, gudriai sudėliota strategija, idealiai paruoštas klastingas planas?
Praėjo vos keli mėnesiai, o trijų studijų bičiulių bei jų gražuolės draugės gyvenime – didžiuliai pokyčiai. Fabrisas, inteligentiškas nuobodyla, laukia šeimos pagausėjimo, moterų numylėtinis Paskalis – paaukštintas pareigose ir vieną nuostabią širdies draugę iškeitęs į dar nuostabesnę, o amžinas nevykėlis Žiulis ruošiasi vestuvėms su savo gyvenimo meile Margo. Visiška idilė… Tačiau taip pasirodyti gali tik iš pirmo žvilgsnio.
Vestuvių rytą studijų draugai susirenka viengungiškame Žiulio bute, kuris per trumpą laiką pavirto į koketiškai jaukų šeimyninį lizdelį. Smagius vyriškus pokalbius apie amžinai burbančias ir neturinčias ką apsirengti moteris, nuolat svečiuose besilankančias jų mamas, skyrybų kančias ir augančius kilogramus nutraukia netikėtas Margo pasiūlymas – iki vestuvių likus vos porai valandų pažaisti žaidimą „Tiesa“. Ką sumąstė ši gudri moteris? Ji nori kažką išsiaiškinti, o gal… atskleisti didžiausią savo gyvenimo paslaptį? Tai, kas paaiškės, gali iš esmės pakeisti visų žaidimo dalyvių likimus ir galbūt net sugriauti suplanuotas vestuves.
Subtilų humorą, lengvabūdiškus pokalbius apie amžinąsias vertybes, pretenzingus charakterius ir ore sklandantį meilės jausmą žiūrovams dovanoja profesionalūs aktoriai – Edita Užaitė, Nerijus Gadliauskas, Evaldas Jaras, Gabija Jaraminaitė, Vaidotas Martinaitis, Sakalas Uždavinys, Julius Žalakevičius ir Aleksas Kazanavičius.
Romantinė komedija „Žaidimas nebaigtas“ – tai kultinė prancūzų dramaturgo Filipo Lėliušo (Philippe Lellouche) pjesė, kuri yra „Domino“ teatro spektaklio „Diena be melo“ tęsinys.

Naujas Gyčio Paškevičiaus koncertinis turas „Akimirka. Gyvenimas. Istorija“
2017-09-22 19:00 (Europe/Moscow) | Šiaulių arena
Jau šį rudenį lietuviškasis muzikos seras Gytis Paškevičius Šiaulių arenoje pristatys naują koncertinį turą „Akimirka. Gyvenimas. Istorija“. Kiek laiko trunka akimirka? Ar ji svarbi gyvenimui? Ir kaip kuriama žmonių istorija? Tiek daug klausimų ir vienas žmogus, galintis atsakyti į viską muzikos akordais ir naujų bei senų dainų žodžiais!
„Kad ir kas bevyktų mūsų gyvenime, viskas sueina į laiką. Akimirka nepasikartoja ir daro gyvenimą nuostabesniu ir gražesniu, tampa gyvenimo dalimi ir galiausiai – istorija. Šiam koncertiniam turui kuriamos ir renkamos tokios dainos, kurios kalba apie gražiausias ir svarbiausias akimirkas mūsų gyvenime“, – sako Gytis Paškevičius.
Rugsėjo 22 d., 19 val. Šiaulių arenoje savo nuoširdumu ir neišblėstančia šypsena dainininkas užburs gimtojo saulės miesto gyventojus.
Pagrindinė renginio informacija
Nuolaidos: netaikomos
Nemokamai: vaikai nemokamai neįleidžiami
Renginio trukmė: 2 val. 30 min.
Pertrauka: yra
Organizatorius: KAMANE Entertainment

„Naisių vasaros teatro“ premjera „Kelias į rojų“
2017-09-27 18:30 (Europe/Moscow) | Šiaulių kultūros centras
Įėjimas su kvietimais. Kvietimus galima rezervuoti tel. +370 630 56 091
Naktį prieš dvidešimt aštuonerius metus netoli nuo Ringuvos panemunėje gvardijos bataliono pirmosios kuopos gvardietis patyrė jausmą, tiesiog pribloškusį jį savo stiprumu. Tas jausmas permainė gvardiečio sielą, kažin ką joje sulaužydamas. Menkutis sraigtelis jo galvoje neišlaikė pergyvenimo ir trakštelėjo. Tas gvardietis — Gudukas, mano brolelis.
Po daugel metų teisme jis kalbės:
— Ponai. Mudu su broliu gyvenom savo kaime Dievo dieną. Sakoma: Dievo diena, žmogaus visas gyvenimas. Kodėl taip? Ogi todėl, kad visą laiką mudu dirbome tą patį darbą, valgėme tą pačią duoną ir tas pačias nusibodusias daržoves ir kruopas, matėme tą patį vaizdą prieš akis, be jokio įvairumo. Laikas mums netekėjo. Mes negalėjome matuoti jo dienom, ponai, nes dienos visos buvo kaip viena: vakar kaip šiandien, kaip užvakar, kaip ryt. Ką čia matuosi? Mūsų gyvenimas driekėsi lygiai kaip diena, kaip Dievo diena. Ir vieną kartą mažytis rausvas paukščiukas nutūpė ant slenksčio ir sučirškė: ponai, ponai, jau devynios valandos, kelkitės, kelkitės! Štai kaip buvo. Ir, be to, mes labai norėjom mėsos. Mudu labai mėgstam mėsą ir čia, Kaune, tankiai ją valgom. Mums nereikia laukti rudens, kol bus skerdžiamos kiaulės. Mes einam į krautuvę ir nusiperkam mėsos. Ten negalėjom šito daryti. Taigi, ponai, mėsa mus čia atvedė. Čia mes ištrūkom iš Dievo dienos ir valgom mėsą. Šit kaip.
Spektaklio režisierius – Arvydas Lebeliūnas
Kompozitorius – Jonas Sakalauskas
Scenografija – Danielius Sodeika
Kostiumai – Roma Gilė

Spektaklis "SRIUBINĖ"
2017-09-29 18:00 (Europe/Helsinki) | Šiaulių kultūros centras
Robert Lamoureux
Dviejų dalių komedija
Režisierė – Nijolė Mirončikaitė

Dailininkė – Romualda Jakubauskienė
Kompozitorius – Paulius Jasiūnas
Iš rusų kalbos vertė Irena Liutikaitė
VAIDINA:
Žermena Lapiuji – Inga Norkutė
Klemanas Duvras – Aurimas Pintulis
Violeta Desin – Nijolė Mirončikaitė
Polis Diubaras – Juozas Bindokas
Elena Diubar – Irena Liutikaitė
Bridžita Diubar – Danguolė Petraitytė
Žanas Fransua Robberas – Aurimas Žvinys, Rolandas Dovydaitis
Roberas – Aurimas Žvinys, Rolandas Dovydaitis, Romanas Dudnikas
Inspektorius – Vladas Baranauskas, Mindaugas Jurevičius
Šioje prancūzų dramaturgo Robert Lamoureux komedijoje kalbama apie įprastus, kasdienius gyvenimo dalykus, be kurių apsieiti neįmanoma, tačiau kurie gali atnešti daug nesusipratimų, bėdų ir nelaimių. Tai – pinigai. Jau nuo spektaklio pradžios jie tampa kone pagrindiniu vyksmo objektu, pagrindiniu veikėju, atvedančiu visus iki kraštutinumo, sukeliančiu painiavą ir keblias situacijas. Auga įtampa tarp tų, kas pinigų turi, ir tų, kam jų trūksta, iškyla žmogžudystės planas, atsiranda ir jos vykdytojai profesionalai.
Tačiau ši gana kraupoka situacija netampa dostojevskiškai reali, nes tvyrančią įtampą, būsimo šiurpaus kriminalo nuotaiką sunaikina lengvas spektaklio stilius, ironiška aktorių vaidyba, paradoksalios situacijos, nuolat trukdančios įvykti nusikaltimui. Tema atskleidžiama ir vystoma atvirai komedijinio žanro priemonėmis, keliančiomis žiūrovo juoką, verčiančiomis įdėmiai sekti dialogą ir siužetą. Tai, be abejo, pramoginis spektaklis, tačiau slepiantis rimtą ir aktualų mūsų dienoms klausimą: „O iš ko gi juokiamės?..″
Premjera 2006 m. rugsėjo 23 d.
Spektaklio trukmė – 2 val.

Juozas Erlickas "Lovoje su žvaigžde"
2017-09-29 19:00 (Europe/Moscow) | Šiaulių arena
„Raudonų muzikinių vakarų” ciklo sezono atidarymas: po metų pertraukos į Šiaulių areną su nauja programa „Lovoje su žvaigžde” sugrįžta visuomet ypatingai žiūrovų laukiamas – JUOZAS ERLICKAS!
Kalbėjosi mūsų korespondentė Alvydė T.
Korespondentė: Naktį žvaigždės man taip ir nepavyko prakalbinti. Girdėjosi tik „och!.. „aach!..” „davaj… “o my Gade…“
Bet paryčiais, kai žvaigždei į lovą atnešiau kavos, pokalbis tapo rišlesnis.
Korespondentė: Koks jūsų vardas?
Žvaigždė: Juozas Erlickas.
K: Ką veikiate?
Ž: Skaitau, rašau ir dainuoju.
K: Kaip sekasi?
Ž: Esu išleidęs 18 knygų. Esu Nacionalinės premijos laureatas.
K: Kaip pradėjote rašyti?
Ž: Kaip visi. Iš meilės. Aš labai mylėjau gamtą. Vienam iš pirmųjų posmų rašiau: „Suplėšysim į gabalus tuos kolorado vabalus, ir bulvės vėl žydės…“ Vėliau šie žodžiai tapo žinoma liaudies daina. Mat žmonės dainuodami įsivaizdavo, kad plėšo okupantus rusus. Aš to visai neturėjau galvoj.
K: Kodėl pats pradėjote dainuoti?
Ž: O kodėl paukštis gieda? Kad prisiviliotų patelę. Man jau buvo prasidėjusi vidurio amžiaus krizė.
K: Jei neklystu, ėjo 1996 metai…
Ž: Taip. Tamsūs laikai… Susirietęs tūnojau prie rašomojo stalo ir staiga… Staiga mane ištiko ūmus mūzų nepakankamumas. Tai dažna rimtų rašytojų mirties priežastis. Mat kol tūnai prie stalo, pro šalį tik žmona gali prašliaužt. O kai užlipi ant scenos – mergos šniūrais eina.
K: Ar jums dainas kuria švedų prodiuseriai?
Ž: Tik pirmąsias, kol supratau, kad šalta švedų muzika – ne mums. Dabar jau pats kuriu dainų tekstus ir melodijas. O dainos rūbą – aranžuotę – pasiuva vietiniai meistrai. Mano dainas aranžavo Petras Vyšniauskas, Aurelijus Sirgedas, Jaroslavas Cechanovičius, o dažniausiai mūsų puikus pianistas Daumantas Slipkus.
K: Bet kas jus tokį… Na, švelniai tariant, stuobrį, išleido į sceną?
Ž: Buvo taip… Sykį vienoje viešojo maitinimo įstaigoje prie vieno stalo sėdėjo dirigentas Donatas Katkus ir režisierius Rimas Tuminas. O aš po tuo stalu gulėjau ir dainavau. Tiedu vyrai pasiklausė ir tarė: „Ne, Juozai, čia tau dainuot ne vieta.“ Katkus sutvarkė man kvėpavimą ir problemas su policija, o Tuminas pakvietė pasirodyti Vilniaus Mažajame teatre. Tokių pasirodymų ten per daugelį metų – jau netoli 100.
K: Kaip sekasi scenoje?
Ž: Gerai. Bet, aišku, stengiuosi, kad nebūtų pernelyg gerai. Mat jei po koncerto priblokšti žiūrovai skėsčios rankom: „Geriau jau nebegali būti!..“ – tai kitąsyk nebeateis. Aš noriu palikti žmonėms viltį – geriau būti gali!
K: Jūs visados būnate savimi?
Ž: Ne visados. 2006 metais „Siemens“ arenoje atlikau kunigaikščio Eskalo arijas Kęstučio Antanėlio roko operoje „Meilė ir mirtis Veronoje“.
K: Iš kur semiatės įkvėpimo?
Ž: Vasarom Zarasuose mėgstu šokinėti nuo 10 m tramplino žemyn galva. 2014 metais TV – 3 laidoje „Šuolis“ užėmiau tik 3 vietą todėl, kad teko šokti nuo 7,5 m ir mažiau pasisėmiau.
K: Kodėl kai kurie žmonės niekada neateina į jūsų koncertus?
Ž: Bijo priprasti.
K: O kaip Jūsų?..
Ž: Mūsų programa yra atnaujinama kiekvienais poriniais metais, rudenį. Tad nuo 2016 metų rudens – vėl nauja.
K: Ką matysime?
Ž: Jūs prisimenate, kad šiuo metu esate lovoje su žvaigžde?
K: O taip!..
Ž Tai čia Jums ir parodysiu. O visi kiti tegu eina į salę.
K. Dar noriu paklaust…
Ž: O…
K:Ką jūs darot!..
Ž: Pradedu programą.
K: Ar čia tikrai ta programa?
Ž: Prisiekiu, kad pirmas žodis, kurį ištarsiu scenoje bus būtent toks – O…
Pagrindinė renginio informacija
Nuolaidos: netaikomos
Nemokamai: vaikai iki 6 metų neužimantys papildomos vietos
Renginio trukmė: 2 val.
Organizatorius: VšĮ Pramogų sala

Mitybos paskaita "Smegenų maistas"
2017-09-30 12:00 (Europe/Moscow) | Prekybos centras „Saulės miestas”
Kviečiame atvykti į mitybos paskaitą „Smegenų maistas” rugsėjo 30 dieną Šiauliuose. Šioje 2 akademinių valandų paskaitoje išsiaiškinsime ką valgyti norint turėti sveiką protą sveikame kūne. Aptarsime įvairių mitybų poveikį mūsų kūnui ir elgsenai (tradicinė, Viduržemio jūros, ketogeninė, mityba be glitimo ir kitos), apžvelgsime smegenų maisto mitybos planą ir išmoksime kaip galime jį pritaikyti savo gyvenime. Paskutinis paskaitos pusvalandis bus skirtas klausimams ir praktinių temų aptarimui, kuriame aptarsime pusryčių, vakarienės ir skanių užkandžių idėjas.

Projekto dalyviai gaus dalomąją medžiagą elektroninių formatu ir dalyvavimo pažymėjimą.

– Kiekvienas dalyvis turės progą sau prisitaikyti smegenų maisto mitybos planą.

– Teorinė dalis apie skirtingas mitybas ir kokią išsirinkti sau.

– Sveikų ir subalansuotų pusryčių, vakarienės ir užkandžių pavyzdžiai.

– Dalyvavimo pažymėjimas ir dalomoji medžiaga kiekvienam.

Kaina: 15 eurų.

Daugiau informacijos:

info@sveikatosdialogas.lt

+37061636262

www.sveikatosdialogas.lt

Bilietus įsigykite čia: https://tickets.paysera.com/lt/event/mitybos-paskaita-smegenu-maistas
Daugiau informacijos:
info@sveikatosdialogas.lt

Spektaklis "VIEŠBUČIO ŠEIMININKĖ"
2017-09-30 18:00 (Europe/Helsinki) | Šiaulių kultūros centras
Carlo Goldoni
Dviejų dalių komedija
Režisierė – Regina Steponavičiūtė

Scenografas – Galius Kličius
VAIDINA:
Mirandolina – Jūratė Budriūnaitė, Danguolė Petraitytė
Kavalierius Ripafrata – Aurimas Pintulis
Grafas Albafiorita – Juozas Bindokas
Markizas Forlipopolis – Romanas Dudnikas
Ortenzija – Lina Bocytė
Dejanira – Nomeda Bėčiūtė
Fabricijus – Mindaugas Jurevičius
Silvio – Vladas Baranauskas
Smeraldina – Danguolė Petraitytė, Jūratė Budriūnaitė, Viktorija Krivickaitė, Agnė Kiškytė
„Viešbučio šeimininkė arba Mirandolina“ (La locandiera), parašyta 1753 metais – bene populiariausia Carlo Goldoni pjesė.
Mirandolina – viešbučio šeimininkė, smuklininkė. Jos grožis vyrus traukia, suvilioja. Bet renkasi visada tik ji. O jie kantriai laukia savo valandos…
Carlo Goldoni (1707-1793) – vienas žymiausių visų laikų dramaturgų, kurio kūryba turėjo didelės įtakos Europos teatro raidai.
Nuo dvylikos metų C. Goldini mokėsi jėzuitų kolegijoje Perudžoje, vėliau Rimini, iš čia pabėgo su keliaujančiais aktoriais. Pavijoje studijavo teisę, bet 1725 metais buvo pašalintas už sukurtas eiles apie Pavijos merginų bjaurumą. 1731 metais baigė teisės mokslus Paduvoje. 1744-1748 metais dirbo advokatu.
C. Goldoni didžiausia kūrybinė sėkmė lydėjo 1748-1753 metais, kai jo dramas vaidino „Teatro Sant‘Angelo“. C. Goldoni čia parašė šedevrus: „Gudrioji našlė“ (La vedova scaltra), „Melagis“ (Il bugiardo) ir savo bene žymiausią kūrinį „Viešbučio šeimininkė“ (La locandiera). Pjesė sukurta 1753 metais. Kūrinio herojė smuklininkė Mirandolina tapo mėgstamu daugelio aktorių vaidmeniu.
Gana smarkiai nesutapo C. Goldoni ir tuomet populiaraus dramaturgo Carlo Gozzi nuomonės. C. Gozzi apkaltino C. Goldoni teatrą visuomenės dorovės smukdymu. C. Goldoni atlaikė ne tik C. Gozzi konkurenciją, bet ir toliau kūrė nemarias pjeses, tokias kaip: „Smuikininkai“ (I rusteghi) ir „Smalsios moterys“ (Le donne curiose).
Abiejų tuometinių konkurentų kūryba buvo Valstybinio Šiaulių dramos teatro repertuare. 2006 metais, švenčiant Šiaulių dramos teatro 75-ąjį gimtadienį, C. Gozzi „Princesę Turandot“ pastatė režisierius Aidas Giniotis (spektaklis neberodomas). 2010 metais, minint teatro 80-ąją jubiliejinį sezoną, C. Goldoni šedevrą „Viešbučio šeimininkė“ į Valstybinio Šiaulių dramos teatro sceną perkėlė režisierė Regina Steponavičiūtė.
Iš viso C. Goldoni parašė 267 pjeses, dauguma jų – komedijos. Prancūzų kalba parašė „Atsiminimus“ (Mémoires 1787 metais), teikiančius žinias apie jo gyvento laikmečio teatro istoriją.
Premjera – 2010 m. spalio mėn. 2 d.
Spektaklio trukmė – 2 val. 15 min.
